ვლადისლავ რაჩკევიჩი

ვლადისლავ რაჩკევიჩი ( დ. 28 იანვარი, 1885, ქუთაისი, საქართველო — გ. 6 ივნისი 1947, რუთინი, დიდი ბრიტანეთი) — პოლონელი პოლიტიკოსი, საზოგადო და სამხედრო მოღვაწე.

ბიოგრაფია
დაიბადა 1885 წლის 28 იანვარს ქუთაისში. მისი მამა — იოზეფ რაჩკევიჩი, საოლქო სასამართლოს მოსამართლე იყო. ოჯახი 1900 წლიდან საცხოვრებლად პეტერბურგში გადავიდა. სწორედ იქ გაწევრიანდა ვლადისლავი პოლონეთის ახალგაზრდულ ორგანიზაციაში და მთელი ცხოვრება იბრძოდა პოლონეთის დამოუკიდებლობისათვის.
სწავლობდა პეტერბურგისა და ტარტუს უნივერსიტეტების იურიდიულ ფაკულტეტზე. მუშაობდა მინსკში იურისტად. პირველი მსოფლიო ომის დროს რუსეთიდან გაიქცა ავსტრია-უნგრეთში, სადაც შეუერთდა პოლონეთის ნაციონალურ მოძრაობას.
იყო პოლონეთის შინაგან საქმეთა მინისტრი ოთხი მმართველობის დროს (1921–1930 და 1935–1936 წლებში). 1930–1935 წლებში — სენატორი და სენატის თავმჯდომარე.

გერმანელების მიერ დასავლეთ პოლონეთის დაპყრობის შემდეგ, 1939 წლის სექტემბერში გაიქცა პარიზში. 1939–1947 წლებში იყო პოლონეთის მთავრობის პრეზიდენტი დევნილობაში.
გარდაიცვალა 1947 წელს რუთინში (დიდი ბრიტანეთი)

ხსოვნა
 ქუთაისში ერთ-ერთ ცენტრალურ სკვერს მიენიჭა ვლადისლავ რაჩკევიჩის სახელი, ქალაქ ქუთაისის მუნიციპალიტეტის საკრებულოს განკარგულების საფუძველზე.ქალაქ ქუთაისის მუნიციპალიტეტის საკრებულოს განკარგულება ხოლო 2022 წლის 26 ოქტომბერს ქართულ-პოლონური მეგობრობის სკვერში ვლადისლავ რაჩკევიჩის ძეგლი გაიხსნა.ქუთაისში ვლადისლავ რაჩკევიჩის ძეგლი გაიხსნა
 ვლადისლავ რაჩკევიჩის  დაბადებიდან 125 წლისთავის აღსანიშნავად, 2010 წელს ტარტუს უნივერსიტეტში გაიხსნა მემორიალური დაფა. იუბილეს მიეძღვნა ასევე თემატური კონფერენცია, სადაც გამოვიდნენ პოლონეთის წარმომადგენლები. ესტონეთის ისტორიული არქივის ხელშეწყობით ტარტუს უნივერსიტეტის მუზეუმში გამოფენაზე ხელმისაწვდომი გახდა დასათვალიერენლად რაჩკევიჩის უნივერსიტეტში სწავლის პერიოდის დოკუმენტაცია.Мемориальная доска в память Владыслава Рачкевича
 პოლონეთის სენატმა 2017 წელი ვლადისლავ რაჩკევიჩის წლად გამოაცხადა.Internetowy System Aktów Prawnych (ISAP)
 ქალაქ ტორუნში დაიდგა რაჩკევიჩის ძეგლი.

იხილეთ ასევე
პოლონეთის პრეზიდენტების სია

რესურსები ინტერნეტში
ქუთაისში ვლადისლავ რაჩკევიჩის სახელობის სკვერი გაიხსნა
ქართულ-პოლონური მეგობრობის სკვერში ვლადისლავ რაჩკევიჩის ძეგლი დაიდგმება
ვლადისლავ რაჩკევიჩი

სქოლიო

კატეგორია:დაბადებული 28 იანვარი
კატეგორია:დაბადებული 1885
კატეგორია:პოლონეთის პრეზიდენტები
კატეგორია:ქუთაისში დაბადებულები
კატეგორია:გარდაცვლილი 6 ივნისი
კატეგორია:გარდაცვლილი 1947
კატეგორია:დიდ ბრიტანეთში გარდაცვლილები